ऐसा पहले नहीं हुआ था, जब आरजेडी की कोई बड़ी बैठक हुई हो तो उसमें तेज प्रताप मौजूद नहीं रहे हों, लेकिन इस बार हुआ. पार्टी पदाधिकारियों की विस्तारित बैठक हो रही थी, जिसमें विधायक, सांसद, जिलाध्यक्ष सब शामिल थे, लेकिन तेज प्रताप नहीं. हालांकि तेज प्रताप की ओर से बैठक में शामिल नहीं होने को लेकर कोई सफाई नहीं आयी है, लेकिन राजनीतिक हल्कों में चर्चा तेज है, क्योंकि तेज प्रताप चुप हैं. अमूमन तेज प्रताप की ओर से हर मुद्दे पर सोशल मीडिया पर प्रतिक्रिया दी जाती है, लेकिन बंद को लेकर किसी तरह का बयान तेज प्रताप की ओर से नहीं और न ही उन्होंने पार्टी की बैठक को लेकर कोई ट्वीट किया है. हां, मोदी सरकार को बढ़ती मंहगाई को लेकर सवालों के घेरे में जरूर खड़ा किया है.